ΔΕΛΤΙΟ ΤΥΠΟΥ

ΠΡΟΣ ΜΜΕ

**Δήλωση Προέδρου ΔΗΣΥ κ. Αννίτας Δημητρίου για υποψηφιότητα της κ. Τίνας Παύλου, Κλινικής Διευθύντριας της Αγίας Σκέπης, ως αριστίνδην για τη Λευκωσία**

Η Τίνα Παύλου δεν χρειάζεται συστάσεις. Τη γνωρίζουν όλοι από το έργο και τη δράση της.

Αφιέρωσε τη ζωή της στον αγώνα για τον άνθρωπο, στην πρώτη γραμμή. Μέσα από την Αγία Σκέπη, έδωσε ελπίδα και πίστη εκεί όπου υπήρχε απόγνωση και εξάρτηση.

Και το έκανε πάντοτε με σεμνότητα και ενσυναίσθηση. Η εμπειρία της, το ήθος της, και η βαθιά γνώση των κοινωνικών προβλημάτων την καθιστούν για μας πολύτιμη συνεργάτιδα στην κοινή μας προσπάθεια για ισότητα, αξιοπρέπεια και κοινωνική δικαιοσύνη.

Τίνα μου η συμμετοχή σου μας τιμάει ιδιαίτερα και μας δυναμώνει. Με μεγάλη χαρά ανακοινώνω την υποψηφιότητά σου, ως αριστίνδην για την Επαρχία Λευκωσίας και ανυπομονώ για αυτή την κοινή προσπάθεια και κοινή πορεία.

**5.9.2025**